Ντάνι Γκαρθία (ποδοσφαιριστής, γενν. 1990)

Ο **Ντανιέλ «Ντάνι» Γκαρθία Καρίγιο** (, 24 Μαΐου 1990 - ) είναι Ισπανός επαγγελματίας ποδοσφαιριστής, ο οποίος αγωνίζεται ως αμυντικός μέσος για τον Ολυμπιακό Πειραιώς.

## Σταδιοδρομία σε συλλόγους

### Πρώτα χρόνια
Ο Γκαρθία γεννήθηκε στην Τσουμαράγκα της Γκιπούθκοα, στη Χώρα των Βάσκων και ξεκίνησε την καριέρα του στις ακαδημίες της Ρεάλ Σοσιεδάδ. Έκανε το επαγγελματικό ντεμπούτο του με την Αλικάντε ΚΦ Β το 2009-10. Προωθήθηκε στην πρώτη ομάδα αργότερα εκείνο το έτος, αλλά βίωσε τον υποβιβασμό από την Σεγούντα Ντιβισιόν Β στη δεύτερη σεζόν του.

Στις 24 Ιουνίου 2011, ο Γκαρθία εντάχθηκε στην Χετάφε ΚΦ Β.

### Έιμπαρ
Ο Γκαρθία υπέγραψε με τη Ρεάλ Σοσιεδάδ τον Ιούλιο του 2012 και αμέσως εντάχθηκε με δανεισμός στην ΣΝ Έιμπαρ. Τελείωσε την πρώτη του σεζόν με 41 εμφανίσεις στο πρωτάθλημα, βοηθώντας την ομάδα να προβιβαστεί μέσω των πλέι οφ.

Τον Ιούλιο του 2013, ο δανεισμός του Γκαρθία στην Έιμπαρ ανανεώθηκε, και έκανε το ντεμπούτο του στην Σεγούντα Ντιβισιόν στις 18 Αυγούστου, στη νίκη με 2-1 εναντίον της Ρεάλ Χαέν. Στις 26 Ιουνίου 2014 υπέγραψε μόνιμο συμβόλαιο με την ομάδα, με την οποία προήχθη για πρώτη φορά στην Πριμέρα Ντιβισιόν.

Ο Γκαρθία έκανε το ντεμπούτο του στην κορυφαία κατηγορία στις 24 Αυγούστου 2014, στην εντός έδρας νίκη με 1-0 επί της Ρεάλ Σοσιεδάδ. Σημείωσε το πρώτο του γκολ στις 19 Σεπτεμβρίου, στην εκτός έδρας νίκη με 2-0 επί της Έλτσε ΚΦ.

Στις 17 Νοεμβρίου 2015, ο Γκαρθία ανανέωσε το συμβόλαιό του με την Έιμπαρ μέχρι το 2018. Τον Απρίλιο του 2017, έχοντας απουσιάσει μόνο σε εννέα αγώνες πρωταθλήματος από τον προβιβασμός της ομάδας, έγινε ο πρώτος παίκτης που έφτασε το ορόσημο των 100 εμφανίσεων στην κορυφαία κατηγορία για το σύλλογο. Τον Οκτώβριο του ίδιου έτους, έγινε μόλις ο 12ος παίκτης που έπαιξε σε 200 αγώνες.

### Αθλέτικ Μπιλμπάο
Στις 3 Ιουνίου 2018, η Αθλέτικ Μπιλμπάο ανακοίνωσε ότι ο Γκαρθία είχε υπογράψει τετραετές συμβόλαιο με την ομάδα. Συνολικά, έκανε 32 εμφανίσεις στην πρώτη του σεζόν, όπου στις 29 ήταν βασικός.

Ο Γκαρθία σκόραρε το πρώτο του γκολ για την Αθλέτικ - 203 αγώνες μετά από το τελευταίο του - στις 6 Οκτωβρίου 2023, στην εντός έδρας νίκη με 3-0 επί της ΟΝ Αλμερία.

### Ολυμπιακός

Στις 5 Ιουλίου 2024, ο Ολυμπιακός ανακοίνωσε την απόκτηση του Ντάνι Γκαρθία με ελεύθερη μεταγραφή.

## Διακρίσεις

**Έιμπαρ**

* Σεγούντα Ντιβισιόν: 2013-14

**Αθλέτικ Μπιλμπάο**

* Κύπελλο Ισπανίας: 2023-24, Φιναλίστ: 2019-20, 2020-21
* Σούπερ Καπ Ισπανίας: 2021

**Ολυμπιακός**

* Πρωτάθλημα Ελλάδος: 2024-25
* Κύπελλο Ελλάδας: 2024-25

## Παραπομπές


## Εξωτερικές συνδέσεις
* 
* 

Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Χώρας των Βάσκων
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Αλικάντε ΚΦ
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Χετάφε ΚΦ Β
Κατηγορία:Ποδοσφαιριστές ΣΝ Έιμπαρ
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Αθλέτικ Μπιλμπάο
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ισπανοί ποδοσφαιριστές στο εξωτερικό